DVOSTAVNO
KNJIGOVODSTVO

ZA SAMOSTOJNEGA PODJETNIKA POSAMEZNIKA

Za
uporabnike osebnega računalnika!

Zakonodaja
v Sloveniji počasi odpravlja enostavno knjigovodstvo, ki se lahko pri
manjših samostojnih podjetnikih uporablja le še do 31. 12. 2004.
Prehod iz enostavnega na dvostavno knjigovodstvo
predstavlja za večino podjetnikov precej velik strokovni zalogaj. Ob
obilici literature in seminarjev na to temo, katere ponuja
tržišče, so pomembni predvsem praktični napotki za delo
in celovit pregled nad knjigovodskimi opravili v obratovalnici. Zaradi tega
smo v našem podjetju na osnovi več kot 10 letnih izkušenj na
področju tovrstnega izobraževanja, pripravili seminar, na katerem
smo v največji možni meri poskušali zajeti praktične aktivnosti
iz vsakodnevnih knjigovodskih opravil oseb, ki se ukvarjajo z vodenjem
poslovnih knjig na dvostaven način za
samostojnega podjetnika posameznika. Tako vsak udeleženec posebej s
pomočjo računalnika in programskega orodja Microsoft Excel
knjiži v dnevnik glavne knjige, pripravi izpis kartic kontov, naredi
obračun DDV,....

Seminar je namenjen lastnikom obratovalnic za
pridobitev celovitega pregleda nad računovodsko – knjigovodskimi
opravili in podatki ter uporabnikom računalniških programov z
najmanj V. stopnjo izobrazbe ekonomske smeri oziroma osebam s prakso v
finančno-računovodski službi, ki bi želele voditi
poslovne knjige po sistemu dvostavnega
knjigovodstva za samostojnega podjetnika posameznika.

Cilji seminarja:

·   samostojno vodene poslovne
knjige in izdelano zaključno poslovno poročilo,

·   dobiti pregled nad
administrativnim, finančnim in računovodskim delom v malem
podjetju.

Vsak udeleženec:

·   poveže
svoje izkušnje in strokovna znanja z na novo pridobljenim znanjem skozi
knjiženje pripravljenih primerov,

·   prejme
učno gradivo,

·   samostojno
stalno uporablja osebni računalnik za finančno-računovodska
dela,

·   se usposablja vodeno in v
obliki samostojnega praktičnega dela v skupini do 10 oseb,

·   prejme po uspešno
opravljenem seminarju potrdilo o udeležbi.

Obseg seminarja:

30 šolskih ur (5 dni po 6 šolskih ur dnevno).

Vsebina:

Na seminarju si boste na praktičnem primeru
ogledali kakšne so začetne aktivnosti pri prehodu iz enostavnega v dvostavno knjigovodstvo, spoznali najbolj pogoste primere
knjiženj, obračunali in poknjižili
plače, prispevke zasebnika, izračunali amortizacijo,
obračunali DDV, ....
Posvetili se bomo tudi knjigovodskim primerom uvoza in izvoza ter na
koncu še sestavili poslovno poročilo (davčno napoved in
zaključne bilance). Ob primeru bomo vzporedno spoznali še zakonske
temelje, ki jih moramo upoštevati pri pripravi finančne in poslovne
dokumentacije.

Informacije:

Nikolaj Železnik,    tel.: 03/56-42-750,    GSM: 041/372-862